Lav et referat af nedenstående tekst:

Tekst:
På papiret virkede søndagens 1. divisions kamp mellem Hobro IK og Næstved BK, som en svær opgave for det nordjyske hold. Næstved lå inden dagens kamp med i topstriden i kampen om en plads i Superligaen, mens Hobro lå i den tungere ende og kæmper for ikke at skulle spille 2. division næste sæson, men alligevel lykkes det spillerne fra Himmerland at kæmpe 0-0 hjem på hjemmebanen DS Arena. Første halvleg bød ikke på store chancer for nogle af holdene, men Næstved styrede kampbilledet og var klart mest på bolden, mens de også stod for første halvlegs fleste chancer. Hobro lykkes flere gange med at slå en lang bold op på deres høje angriber Laurs Skjellerup, der vandt mange dueller mod Næstveds midterforsvar, og det Hobro flere muligheder, som de dog aldrig blev farlige på. Hobro kom ud til anden halvleg langt mere ovenpå og tog fra starten initiativet over kampen. Efter 10 minutter af anden halvleg havde Hobros Mads Freundlich flot skud ude fra feltet, der tvang Næstveds målmand ud i fuld figur for at parerer bolden ud til et hjørnespark. Fem minutter senere måtte Hobros målmand Adrian Kappenberger redde kastanjerne ud af ilden, efter han spillede bolden direkte ud til Næstveds Frederik Christensen, der forsøgte sig med et langskud, som Kappenberger flot klarede. Med 13 minutter tilbage af kampen kunne Danny Amankwaa have bragt Hobro foran, da blev spillet helt fri omkring straffesparkspletten, men afslutningen sad lige midt på Næstveds målmand. Kort efter havde Hobro endnu en stor chance efter et hjørnespark, hvor bolden landede foran Abdoul Yoda inde i det lille felt, men han sparkede bolden et stykke forbi målet. Sidste del af kampen bar præg af, at begge hold virkede til at være tilfredse med uafgjort, og derfor var resultatet det samme efter 90 minutter, som da kampen startede - 0-0.

Referat:
Hobro kom et point længere væk fra de fra de øvrige bundhold i 1. division med 0-0 mod Næstved.